**Μάθημα: Διαπολιτισμική εκπαίδευση εκπαιδευτικών**

**Ονόματα: Τριανταφυλλιά Ανδριανού Α.Μ: xxxxx**

**Αντωνία – Χριστίνα Βλάχου Α.Μ: xxxxx**

**Δημήτριος - Ευάγγελος Βλάχος Α.Μ: xxxxxx**

**Τμήμα: Φιλοσοφίας**

**Ημερομηνία: 29/10/2022**

**Τα πέντε βίντεο διαμεσολάβησης:**

|  |  |
| --- | --- |
| **1ο** | [**https://www.youtube.com/watch?v=RkGZCtoU0Zs&ab\_channel=%CE%A0%CE%B1%CF%80%CE%B1%CF%83%CF%84%CF%81%CE%AC%CF%84%CE%B5%CE%B9%CE%BF%CE%93%CF%85%CE%BC%CE%BD%CE%AC%CF%83%CE%B9%CE%BF%CE%91%CE%B3%CF%81%CE%B9%CE%BD%CE%AF%CE%BF%CF%85**](https://www.youtube.com/watch?v=RkGZCtoU0Zs&ab_channel=%CE%A0%CE%B1%CF%80%CE%B1%CF%83%CF%84%CF%81%CE%AC%CF%84%CE%B5%CE%B9%CE%BF%CE%93%CF%85%CE%BC%CE%BD%CE%AC%CF%83%CE%B9%CE%BF%CE%91%CE%B3%CF%81%CE%B9%CE%BD%CE%AF%CE%BF%CF%85) |
| **2ο** | [**https://www.youtube.com/watch?v=BW2PkV5RwdY&ab\_channel=2%CE%BF%CE%93%CF%85%CE%BC%CE%BD%CE%AC%CF%83%CE%B9%CE%BF%CE%A7%CE%B1%CF%81%CE%B9%CE%BB%CE%AC%CE%BF%CF%85**](https://www.youtube.com/watch?v=BW2PkV5RwdY&ab_channel=2%CE%BF%CE%93%CF%85%CE%BC%CE%BD%CE%AC%CF%83%CE%B9%CE%BF%CE%A7%CE%B1%CF%81%CE%B9%CE%BB%CE%AC%CE%BF%CF%85) |
| **3ο** | [**https://www.youtube.com/watch?v=B83\_aoa-isg&ab\_channel=%CE%9C%CE%B1%CF%81%CE%AF%CE%B1%CE%A4%CF%83%CE%B9%CF%84%CF%83%CE%B9%CE%AC**](https://www.youtube.com/watch?v=B83_aoa-isg&ab_channel=%CE%9C%CE%B1%CF%81%CE%AF%CE%B1%CE%A4%CF%83%CE%B9%CF%84%CF%83%CE%B9%CE%AC) |
| **4ο** | [**https://www.youtube.com/watch?v=UfqJdZwt-RM&ab\_channel=EfiLoupaki**](https://www.youtube.com/watch?v=UfqJdZwt-RM&ab_channel=EfiLoupaki) |
| **5ο** | [**https://www.youtube.com/watch?v=FaH8el1FIOo&ab\_channel=4%CE%BF%CE%94%CE%B7%CE%BC%CE%BF%CF%84%CE%B9%CE%BA%CF%8C%CE%A3%CF%87%CE%BF%CE%BB%CE%B5%CE%AF%CE%BF%CE%A7%CE%AF%CE%BF%CF%85**](https://www.youtube.com/watch?v=FaH8el1FIOo&ab_channel=4%CE%BF%CE%94%CE%B7%CE%BC%CE%BF%CF%84%CE%B9%CE%BA%CF%8C%CE%A3%CF%87%CE%BF%CE%BB%CE%B5%CE%AF%CE%BF%CE%A7%CE%AF%CE%BF%CF%85) |

Αναστοχαστικό Ημερολόγιο Νο 1

Το βίντεο που επιλέξαμε να σας παρουσιάσουμε: 3o:<https://www.youtube.com/watch?v=B83_aoa-isg&ab_channel=%CE%9C%CE%B1%CF%81%CE%AF%CE%B1%CE%A4%CF%83%CE%B9%CF%84%CF%83%CE%B9%CE%AC>

**Τίτλος: Σχολική Διαμεσολάβηση**

Σύμφωνα με το παραπάνω βίντεο η δράση λαμβάνει μέρος στο σχολείο με δύο μαθήτριες , την Ελπίδα και τη Σίλια που έρχονται σε σύγκρουση και οδηγούνται στον διαμεσολαβητή του σχολείου για να λύσουν την διαφωνία τους. Συγκεκριμένα, η Σίλια πηγαίνει στην ώρα της στο σχολείο και τότε η Ελπίδα την κοροϊδεύει λέγοντας της πως και ήρθε τόσο νωρίς σήμερα, με αποτέλεσμα η Ελπίδα να νευριάζει και να της λέει να μην ανακατεύεται σαν τις κότες. Τότε, τον ρόλο του διαμεσολαβητή θα αναλάβει η άλλη κοπέλα της παρέας, η Βάσια που είδε το συμβάν. Η Βάσια είναι η διαμεσολαβήτρια του σχολείου, η οποία θα τις βοηθήσει να βρουν λύση στο πρόβλημα τους. Αρχικά, αναφέρει τους γενικούς κανόνες της διαμεσολάβησης [δηλαδή δεν διακόπτουμε τον άλλον, δεν χρησιμοποιούμε λέξεις που πληγώνουν, δεν απειλούμε και τηρούμε την συμφωνία ] και τις παροτρύνει να απαντάνε στις ερωτήσεις της με ειλικρίνεια .Τονίζει ότι κύριο χαρακτηριστικό της διαμεσολάβησης είναι η εχεμύθεια και ότι ειπωθεί θα μείνει μεταξύ τους.

Με όλα αυτά να έχουν ειπωθεί, ξεκινάει η διαδικασία της διαμεσολάβησης. Καμία από τις δύο κοπέλες δεν θέλει να ξεκινήσει πρώτη και τότε ο διαμεσολαβητής προτείνει να ξεκινήσουν με αλφαβητική σειρά . Η Ελπίδα επαναλαμβάνει τα γεγονότα που έγιναν το πρωί από την δικιά της πλευρά και το ίδιο κάνει και στην συνέχεια η Σίλια. Ο διαμεσολαβητής εμβαθύνει στο θέμα και ρωτάει την Σίλια τον λόγο που ενοχλήθηκε τόσο πολύ. Η Σίλια υποστηρίζει πως τις τελευταίες μέρες η Ελπίδα την ειρωνεύεται στους άλλους μαθητές επειδή φοράει συνεχώς τα ίδια ρούχα, χαρακτηρίζοντάς την απεριποίητη. Τότε, ο διαμεσολαβητής ρωτάει την Ελπίδα αν έγιναν έτσι όντως τα περιστατικά. Η Ελπίδα τότε παραδέχεται ότι τον τελευταίο καιρό η Σίλια έρχεται αργοπορημένα στο σχολείο και φοράει τα ίδια ρούχα. Παράλληλα, αδυνατεί να κατανοήσει πως είναι πάντα διαβασμένη, αλλά από την άλλη όλο καθυστερεί. Ακόμη, εκφράζει παράπονο ότι η Σίλια τις τελευταίες μέρες δεν πηγαίνει στη πλατεία με τα υπόλοιπα παιδιά όπως παλιά. Ο διαμεσολαβητής προσπαθεί να ξεκαθαρίσει τα λεγόμενα και των δύο κοριτσιών με το να ρωτάει την άποψη της Σίλιας. Είναι φανερά ενοχλημένη, από την στάση της Ελπίδας που την σχολιάζει για τα ρούχα της και παραδέχεται ότι δεν πάει στη πλατεία όπως και ότι κάποια πρωινά αργεί να πάει στο σχολείο. Η Ελπίδα καταλαβαίνει ότι έκανε λάθος που την χαράκτηρισε ατημέλητη, αλλά αναρωτιέται γιατί η Σίλια δεν πηγαίνει πλέον μαζί τους στη πλατεία. Η Σίλια τότε εξηγεί ότι η μητέρα της είναι ανάπηρη και μετακινείται με αναπηρικό καροτσάκι. Ο πατέρας της δεν μπορεί να την βοηθήσει το τελευταίο διάστημα, καθώς λείπει σε επαγγελματικό ταξίδι. Έτσι, βοηθάει η ίδια την μητέρα της να την πάει στο κέντρο αποκατάστασης, με αποτέλεσμα να βρίσκονται εκεί πολλές ώρες μην έχοντας εν τέλει χρόνο να βρεθεί με τα υπόλοιπα παιδιά, καθώς εκείνες τις ώρες πρέπει να διαβάσει για το σχολείο. Έτσι, δεν καταφέρνει να βγει βόλτα με τους φίλους της και αργεί το πρωί να πάει στο σχολείο. Ο διαμεσολαβητής προσπαθεί να βρει τρόπο να συμφιλιώσει τα δύο κορίτσια, ρωτώντας την Ελπίδα την γνώμη της, τώρα που γνωρίζει πια την κατάσταση της Σίλιας. Η Ελπίδα ζητάει συγγνώμη στη φίλη της , καθώς δεν γνώριζε τι συνέβαινε και θα ήθελε να της το είχε πει νωρίτερα η Σίλια , αφού είναι πολύ καλές φίλες. Η Σίλια αναφέρει ότι δεν ήθελε κανείς να γνωρίζει την κατάσταση που βιώνει. Ο διαμεσολαβητής αναθέτει στα κορίτσια να σκεφτούν πιθανές λύσεις για να συμφιλιωθούν. Η Ελπίδα προτείνει στη Σίλια να την βοηθήσει με το να πηγαίνει μαζί με εκείνη και την μητέρα της στο κέντρο αποκατάστασης για να της κάνει παρέα. Η Σίλια συμφωνεί με την ιδέα αυτή και προτείνει και αυτή από μεριάς της να διαβάζουν μαζί τα μαθήματα.

Ο διαμεσολαβητής έχει επιτύχει τον στόχο του, καθώς μπόρεσαν τα δύο κορίτσια να βρουν λύση στο πρόβλημα τους, αφήνοντας τις διαφωνίες τους στο παρελθόν και συνεχίζοντας να κάνουν παρέα με το να βοηθάει η μια την άλλη . Στη συνέχεια, ο διαμεσολαβητής βάζει τα κορίτσια να υπογράψουν το συμβόλαιο της διαμεσολάβησης και να κάνουν μια συνεδρία σε δέκα μέρες για να δουν ότι όλα κυλούν ομαλά. Τέλος, τονίζει πως ότι ειπώθηκε δεν θα το μάθει κανείς επαναλαμβάνοντας τους γενικούς κανόνες της διαμεσολάβησης . Η διαμεσολάβηση φθάνει στο τέλος με την υπογραφή του συμβολαίου.

Εκείνο που μας κέντρισε περισσότερο το ενδιαφέρον στο συγκεκριμένο βίντεο είναι το γεγονός ότι η Ελπίδα άρχισε να χαρακτηρίζει την φίλη της ως ατημέλητη και αργοπορημένη λόγω της άγνοιας της, καθώς δεν γνώριζε την κατάσταση που επικρατεί στη ζωή της Σίλιας και βιάστηκε να την κρίνει, με αποτέλεσμα να βγάλει λάθος συμπέρασμα για την φίλη της. Είναι σύνηθες το φαινόμενο αυτό στις μέρες μας καθώς πολλοί άνθρωποι όπως και εμείς οι ίδιοι, βιαζόμαστε να βγάλουμε συμπέρασμα για τον άλλον χωρίς πραγματικά να γνωρίζουμε τι μπορεί να συμβαίνει στην προσωπική του ζωή. Ακόμη, θεωρούμε πως το γεγονός ότι, η Σίλια δεν ανέφερε ποτέ τους λόγους που καθυστερεί τώρα τελευταία, είναι εξίσου σημαντικό σε όλα αυτά που έγιναν διότι αν τα είχε αναφέρει πιο νώρις στην φίλη της, ίσως και να μην είχε συμβεί αυτή η παρεξηγήση. Επομένως πιστεύουμε, πως αυτό μπορεί να συμβαίνει λόγω του ότι οι άνθρωποι συχνά κλείνονται στον εαυτό τους και δεν εξωτερικεύουν αυτά που τους συμβαίνουν στην ζωή τους επειδή μπορεί να φοβούνται την αντιμετώπιση του άλλου απέναντι τους. Πολλές φορές οι άνθρωποι, όπως και εμείς οι ίδιοι, αποφασίζουμε να μην αναφέρουμε στους άλλους τα προβλήματα/ περιστατικά που μας απασχολούν και μας επηρεάζουν στην καθημερινοτητά μας γιατί μας τρομάζει η ιδέα του τι θα σκεφτεί ο άλλος για εμάς γνωρίζοντάς τα. Στη συγκεκριμένη περίπτωση η Σίλια δεν ήθελε κανένας να γνωριζεί για τα προβλήματα που βιώνει η οικογένεια της γιατί μπορεί να φοβόταν την αντίδραση των άλλων (μπορεί να μην την έκαναν παρέα ή να την κορόιδευαν).

Τα επιχειρήματα των κοριτσιών είναι τεκμηριωμένα, καθώς εκφράζουν με ειλικρίνεια τη σειρά των γεγονότων , τις σκέψεις τους και τις ανησυχίες τους. Είναι φανερό πως και οι δύο σέβονται η μια την άλλη καθώς δεν διακόπτουν και ακούν προσεχτικά τις απόψεις της κάθεμιας.

Τα μηνύματα του περιστατικού αυτού είναι μηνύματα που προωθούν την αλληλεγγύη , δηλαδή ο ένας να βοηθάει τον άλλον και ιδιαίτερα τα άτομα με αναπηρίες με όποιο τρόπο μπορούμε, καθώς αυτό φαίνεται από την προθυμία της Ελπίδας να βοηθήσει την Σίλια με το να πηγαίνουν μαζί στο κέντρο αποκατάστασης. Ταυτόχρονα και η Σίλια από την μεριά της θέλει να βοηθήσει την φίλη της στα μαθήματα.Το κοινό σημείο της σύγκρουσης αυτής με άλλες περιπτώσεις είναι ότι παρόμοιες τέτοιες παρεξηγήσεις είναι συνηθισμένες στο σχολικό περιβάλλον.

Αυτό που μας έμαθε το παραπάνω βίντεο είναι ότι μέσω του διαλόγου όλες οι παρεξηγήσεις, τα προβλήματα και οι ανησυχίες κάποιου μπορούν να επιλυθούν, δεδομένου ότι υπάρχει ειλικρίνεια και εχεμύθεια. Είναι απαραίτητο επίσης, πριν κρίνουμε κάποιον με βάση αυτό που παρουσιάζει να δείχνουμε κατανόηση διότι δεν ξέρουμε τι μπορεί να περνάει ο άλλος στην προσωπική του ζωή, καθώς μπορεί να μην είναι έτοιμος να το μοιραστεί με τους υπόλοιπους. Είναι αναγκαίο να βοηθάμε τους άλλους όποτε το έχουν ανάγκη άσχετα αν μας ζητήσουν βοήθεια ή όχι. Τέλος πιστεύουμε ότι ο διαμεσολαβητής έχει καθοριστικό ρόλο καθώς παρεμβαίνει ελάχιστα με ουδέτερο ύφος και καταφέρνει να βοηθήσει τα αντικρουόμενα μέρη να λύσουν το πρόβλημα τους. Θεωρούμε ότι είναι απαραίτητο να υπάρχουν στο σχολείο άτομα ορισμένα ως διαμεσολαβητές για να αποφεύγονται διαφωνίες, όπως στη περίπτωση της Ελπίδας και της Σίλιας.